**«Қасиетті жерлер – рухани байлығымыз» атты постерлер байқауына қатысу ережелері**

**Байқау қатысушыларына қойылатын талаптар**

1. Байқауға республикалық ЖОО шығармашыл жастары (студенттер, магистранттар мен докторлар) қатыса алады.
2. Команда құрамындағы қатысушылар саны: 2 мүше.
3. Байқауға жеке жұмыстар қабылданбайды.

Байқаудың 2-кезеңіне қатысу үшін білім беру мекемесі ұйымдастыру алқасының (zeynekul\_utepbergenova@mail.ru *)*  электронды поштасына 28 наурызға дейін өтінім жіберуі қажет.

Байқау қорытындысы бойынша  жеңімпаздар I, II, III дәрежелі дипломдармен марапатталады.

Ұйымдастыру алқасының мекенжайы: Алматы қаласы, Гоголь көшесі, 161, ҚазҰҚПУ, Педагогика және психология кафедрасы, 313-кабинет.

Қосымша сұрақтар бойынша байланыс нөмірі: 8 705 447 35 70, Утепбергенова Зейнегүл Дүйсенбаевна.

**Байқаудың өту кезеңдері**

* І кезең: қатысушыларды іріктеу – 15- 25 наурыз айында әрбір университет базасында өтеді. Әр университет бір үздік жобаны ұсынады.
* ІІ кезең: 2020 жылғы 11 сәуір күні Қазақ ұлттық қыздар педагогикалық университеті базасында өтеді.

**Байқаудың қазылар алқасы**

«Қасиетті жерлер – рухани байлығымыз» атты байқауды жүргізу барысында қазылар алқасы бекітіледі.

Қазылар алқасының шешімі нақты әрі қайта қарауға келмейді.

**Постерлерге қойылатын талаптар**

1. Постерлер **«Қасиетті жерлер – рухани байлығымыз»**  тақырыбы аясында төменде көрсетілген бағытта ұсынылады және берілген тақырып бойынша команданың көзқарасын бейнелейді.

 *Байқау бағыттары:*

* *Бәрі өзіңнен басталады!*
* *Мен туған өлке (туып, өскен ауылдың өзекті мәселелері)*
* *Мен мақтан тұтар ұлы тұлға (өз өңірінен, ата-бабасынан шыққан, қазақ халқының дамуына үлес қосқан тарихи есімдерді таныту)*
1. Постерде қолданылатын деректердің сілтемесі болуы керек.
2. Постер кез келген тілде әзірленуі мүмкін (қазақ, орыс, ағылшын).
3. Постерлердің тақырыптары бойынша қысқаша аннотациялары болуы қажет.
4. Таныстырылым 3-5 минуттан аспауы тиіс.
5. Постерде оны әзірлеген студенттер, олардың оқу орындары туралы мәлімет арнайы жапсырмада бөлек беріледі.
6. Постерлер түпнұсқада және шығармашылық тұрғыда әзірленуі тиіс.
7. Постерлер бір бетте орындалады (60х40 см өлшемді, ПВХ-материалында).
8. Байқауға ұсынылған материалдар қайтарылмайды.

**Бағалау критерийлері**

1. Постердің қосымша ақпаратсыз түсінікті болуы
2. Тақырыптың ашылуы, идея мен мақсаттың айқындығы
3. Тақырып пен болжамның нақтылығы
4. Логикалық үйлесімділігі
5. Қорытындының тақырыпқа сәйкестігі
6. Шығармашылық жұмыстың көркем безендірілуі
7. Баяндалу шеберлігі

**«Қасиетті жерлер – рухани байлығымыз»** атты байқауға қатысу туралы өтінімдер 2020 жылдың    28 наурызына дейін  көрсетілген поштаға жіберілуі қажет: zeynekul\_utepbergenova@mail.ru

Байқау **2020 жылғы сәуір айының 11 күні сағ.: 10.00-де** өтеді.

**Өтетін орны**: Алматы қаласы, ҚазҰҚПУ, Әйтеке би көшесі., 99, Бас оқу ғимаратының жазғы алаңы.

**Тіркеу уақыты**: 2020 жылғы сәуір айының 11 күні, сағат09:30 – 10:00.